**ΡΗΜΑΤΑ ΧΕΙΛΙΚΟΛΗΚΤΑ**

**Ρήματα με χαρακτήρα π. β, φ, πτ, φτ, αυ, ευ (χειλικόληκτα)**

1. Οι χρόνοι ενεστώτας, παρατατικός και εξακολουθητικός μέλλοντας των χειλικόληκτων ρημάτων, τόσο στην ενεργητική όσο και στην παθητική φωνή, σχηματίζονται σύμφωνα με το ρήμα **χάνω - χάνομαι**.

2. Οι χρόνοι αόριστος, συνοπτικός μέλλοντας, παρακείμενος, υπερσυντέλικος και συντελεσμένος μέλλοντας στην ενεργητική φωνή έχουν χαρακτήρα **ψ**, που προέρχεται από την ένωση του χειλικού χαρακτήρα με το **σ** της κατάληξης (έγραπ-σα: έγραψα, έραβ-σα: έραψα, κτλ.), και στην παθητική φωνή έχουν χαρακτήρα **φτ** (γράφτηκε, ράφτηκε, κτλ.), όπως φαίνεται στους παρακάτω πίνακες.

|  |
| --- |
| Ενεργητική φωνή |
| Αόριστος |
| Οριστική | Υποτακτική(να, όταν, για να, …) | Προστακτική | Απαρέμφατο |
| έγρα**ψ**α | γρά**ψ**ω |  | γρά**ψ**ει |
| έγρα**ψ**α | γρά**ψ**εις | γρά**ψ**ε |
| έγρα**ψ**α | γρά**ψ**ει |  |
| γρά**ψ**αμε | γρά**ψ**ουμε, -ομε |  |
| γρά**ψ**ατε | γρά**ψ**ετε | γρά**ψ**τε |
| έγρα**ψ**αν | γρά**ψ**ουν |  |

**Συνοπτικός μέλλοντας:** θα γρά**ψ**ω, θα γρά**ψ**εις, θα γρά**ψ**ει, θα γρά**ψ**ουμε, -ομε, θα γρά**ψ**ετε, θα γρά**ψ**ουν.

**Παρακείμενος**: έχω γρά**ψ**ει, έχεις γρά**ψ**ει, έχει γρά**ψ**ει, έχουμε γρά**ψ**ει, έχετε γρά**ψ**ει, έχουν γρά**ψ**ει (**ή** έχω γρα**μμ**ένο, έχεις γρα**μμ**ένο, έχει γρα**μμ**ένο, έχουμε γρα**μμ**ένο, έχετε γρα**μμ**ένο, έχουν γρα**μμ**ένο).

**Υπερσυντέλικος**: είχα γρά**ψ**ει, είχες γρά**ψ**ει, είχε γρά**ψ**ει, είχαμε γρά**ψ**ει, είχατε γρά**ψ**ει, είχαν γρά**ψ**ει (**ή** είχα γρα**μμ**ένο, είχες γρα**μμ**ένο, είχε γρα**μμ**ένο, είχαμε γρα**μμ**ένο, είχατε γρα**μμ**ένο, είχαν γρα**μμ**ένο).

**Συντελεσμένος μέλλοντας**: θα έχω γρά**ψ**ει, θα έχεις γρά**ψ**ει, θα έχει γρά**ψ**ει, θα έχουμε γρά**ψ**ει, θα έχετε γρά**ψ**ει, θα έχουν γρά**ψ**ει (**ή** θα έχω γρα**μμ**ένο, θα έχεις γρα**μμ**ένο, θα έχει γρα**μμ**ένο, θα έχουμε γρα**μμ**ένο, θα έχετε γρα**μμ**ένο, θα έχουν γρα**μμ**ένο).

|  |
| --- |
| Ενεργητική φωνή |
| Αόριστος |
| Οριστική | Υποτακτική(να, όταν, για να, …) | Προστακτική | Απαρέμφατο |
| γρά**φτ**ηκα | γρα**φτ**ώ |  | γρα**φτ**εί |
| γρά**φτ**ηκες | γρα**φτ**είς | γρά**ψ**ου |
| γρά**φτ**ηκε | γρα**φτ**εί |  |
| γρα**φτ**ήκαμε | γρα**φτ**ούμε |  |
| γρα**φτ**ήκατε | γρα**φτ**είτε | γρα**φτ**είτε |
| γρά**φτ**ηκαν | γρα**φτ**ούν |  |

**Συνοπτικός μέλλοντας:** θα γρα**φτ**ώ, θα γρα**φτ**είς, θα γρα**φτ**εί, θα γρα**φτ**ούμε, θα γρα**φτ**είτε, θα γρα**φτ**ούν.

**Παρακείμενος**: έχω γρα**φτ**εί, έχεις γρα**φτ**εί, έχει γρα**φτ**εί, έχουμε γρα**φτ**εί, έχετε γρα**φτ**εί, έχουν γρα**φτ**εί (**ή** είμαι γρα**μμ**ένος, είσαι γρα**μμ**ένος, είναι γρα**μμ**ένος, είμαστε γρα**μμ**ένοι, είστε γρα**μμ**ένοι, είναι γρα**μμ**ένοι).

**Υπερσυντέλικος**: είχα γρα**φτ**εί, είχες γρα**φτ**εί, είχε γρα**φτ**εί, είχαμε γρα**φτ**εί, είχατε γρα**φτ**εί, είχαν γρα**φτ**εί (**ή** ήμουν γρα**μμ**ένος, ήσουν γρα**μμ**ένος, ήταν γρα**μμ**ένος, ήμαστε γρα**μμ**ένοι, ήσαστε γρα**μμ**ένοι, ήταν γρα**μμ**ένοι).

**Συντελεσμένος μέλλοντας**: θα έχω γρα**φτ**εί, θα έχεις γρα**φτ**εί, θα έχει γρα**φτ**εί, θα έχουμε γρα**φτ**εί, θα έχετε γρα**φτ**εί, θα έχουν γρα**φτ**εί (**ή** θα είμαι γρα**μμ**ένος, θα είσαι γρα**μμ**ένος, θα είναι γρα**μμ**ένος, θα είμαστε γρα**μμ**ένοι, θα είστε γρα**μμ**ένοι, θα είναι γρα**μμ**ένοι).

**Παθητική μετοχή:** γρα**μμ**ένος, γρα**μμ**ένη, γρα**μμ**ένο.

**Παρατηρήσεις:**

1. Τα χειλικόληκτα ρήματα σχηματίζουν την παθητική μετοχή με δύο **μμ:** βα**μμ**ένος, γρα**μμ**ένος, ρα**μμ**ένος, προκο**μμ**ένος, κτλ.

2. Σύμφωνα με τα χειλικόληκτα ρήματα σχηματίζονται και κλίνονται τα ρήματα σε **-εύω:** χορεύω, μαγεύω, ταξιδεύω, ψαρεύω, φυτεύω, κτλ., με τη μόνη διαφορά ότι σχηματίζουν την παθητική μετοχή με ένα **μ:** μαγεμένος, φυτεμένος, ονειρεμένος, κτλ.

*Καλό διάβασμα !*